Ur gelaouenn lennegel vrezhonek eo Brud Nevez ha staget ez eus outi un ti-embann dezhañ an hevelep anv. E-barzh ar gevredigezh Emgleo Breiz, a zo ur chevread kevredigezhioù, e vez meret an embannadurioù. Renet eo bet gant Andreo ar Merser, hag hiziv gant Fañch Broudig. Ur gelaouenn a lennegezh hag a geleier e brezhoneg eo, embannet e vez bep 2 viz. Ouzhpenn 250 niverenn a zo bet embannet.